น่าลุ้น
ใกล้จะเริ่มแล้ว รางวัลเลขท้าย 3 ตัวหน้า ที่จะประเดิมงวดวันที่ 1 ก.ย.นี้ พวกที่ชอบให้หัวใจเต้นแรงทุกวันที่ 1 และวันที่ 15 ของเดือน หาซื้อสลากได้ตั้งแต่วันที่ 17 ส.ค.นี้เป็นต้นไป
5 ส.ค. 2558

ใกล้จะเริ่มแล้ว รางวัลเลขท้าย 3 ตัวหน้า ที่จะประเดิมงวดวันที่ 1 ก.ย.นี้ พวกที่ชอบให้หัวใจเต้นแรงทุกวันที่ 1 และวันที่ 15 ของเดือน หาซื้อสลากได้ตั้งแต่วันที่ 17 ส.ค.นี้เป็นต้นไป
สาเหตุที่สำนักงานสลากฯ ริเริ่มออกรางวัล 3 ตัวหน้า เพราะพ่อค้าแม่ค้าจะได้เลิกอ้างว่า ต้องขายเกินราคา เพราะมีสลากเลขไม่สวยตกค้างเป็นต้นทุนที่ต้องแบก เพราะวิธีนี้จะทำให้คนเลือกหยิบ เลือกซื้อหวยกันมากขึ้น เป็นแผนหนึ่งที่จะทำให้สลากขายตามราคา 80 บาทได้
ส่วนเงินรางวัล สำนักงานสลากฯ ก็ไม่ต้องจ่ายเพิ่ม เพราะเอารางวัลเลขท้าย 3 ตัว ที่เดิมมี 4 รางวัล มาแบ่งครึ่ง ทำให้เลขท้าย 3 ตัว เหลือ 2 รางวัล อีก 2 รางวัล เป็นเลขท้าย 3 ตัวหน้า รางวัลละ 2,000 บาทเท่ากัน
งานนี้ถ้าใครดวงดี มีลุ้น ซื้อสลากใบเดียว อาจมีสิทธิถูกรางวัลทั้ง 3 ตัวหน้า 3 ตัวหลังพร้อมกัน 
ลงทุน 80 บาท ได้เงินรางวัล 8,000 บาท สุดคุ้มแหละ!